
      0. Problemformulering.

      1. Hvor langt er man kommet med at udvikle tale?

      2. Er det besværligt at udvikle tale?

      3. Hvor meget koster det cirka at udvikle tale?

      4. Hvor mange mennesker er beskæftiget med at udvikle

tale?

      5. Udvikler man talesyntese i Danmark?

      6. Hvorfor er man egentlig begyndt at lave talesyntese?

      7. I Hvor mange år har man haft talesyntese?

      8. Hvornår regner man med, at der kommer en talesyntese

på

dansk der snakker lige så godt som mennesker?

      9. Hvad bruges talesyntesen til?

      1. Indledning.

Jeg har i denne selvvalgte opgave, valgt at skrive om

computere og tale.

Jeg vil i opgaven prøve at finde ud af nogle ting omkring tale

på computere, og noget om hvor besværligt det er at udvikle

talesyntese som det også kaldes.

      2. Hvad er talesyntese?

Talesyntese er kort beskrevet, at man kan få computeren til at

fortælle de ting som der står på skærmen. Det vil sige, at man

kan få computeren til at læse breve og meget andet op, for

personer der f.eks. ikke kan se, er ordblinde eller noget helt

andet. En talesyntese analyserer altså teksten og læser den

højt efter de regler der gælder for det pågældende sprog. Det

betyder at der ikke er tale om at en talesyntese har et

begrænset ordforråd ligesom indlæste ord har. Man kan derfor

altid få en udtale af et skrevet ord også selvom det er et

ualmindeligt navneord eller et ord der er stavet forkert. Men

det, at få computeren til at snakke, er ikke så let som man

tror. Det er faktisk meget besværligt.

Der findes 3 forskellige former for talesyntese.

En der er formantbaseret, en der er difon baseret og en der er

digital baseret.

Rent fysisk findes der også 3 forskellige former for

talesyntese se senere i opgaven.

      2.1. Hvad bruges talesyntesen til?

Talesyntesen bruges i dag mange steder. Talesyntesen har som

sagt været brugt blandt blinde og svagsynede i mange år. Men

indenfor de senere år, har talesyntesen også vundet udbredelse

blandt ordblinde, der bruger talesyntesen til at få læst tekst

op med. Talesyntesen har som før nævnt også vundet udbredelse i

virksomheder som bruger talesyntesen til at give informationer

f.eks. adresser osv. og i fremtiden er det også planen at

talesyntese skal bruges i mobiltelefoner, således at man vil

kunne få læst op hvad der står i mobiltelefonens display.

      3. Ekstra komponenter.

Er man blind, og har brug for en talesyntese, kræver det ekstra

komponenter på computeren. For talesyntesen kan godt nok sige

hvad der står, men den skal i de blindes tilfælde have et

program der læser teksten. Dette program hedder JAWS. Det JAWS

gør, er at den læser det, der f.eks. kommer på en hjemmeside.

De ord som JAWS kan læse, bliver så sendt videre til

talesyntesen der så siger ordene.

Talesyntese kan som sagt fås med forskellige sprog. Det

betyder, at skal man f.eks. have læst tekst op på engelsk, skal

man skifte til en talesyntese der er i stand til at læse

engelsk. Ellers kan det komme til at lyde meget sjovt, hvis man

f.eks. sætter en dansk talesyntese til at læse engelsk, fordi

den danske talesyntese udtaler de engelske ord med danske

bogstaver. Det samme gælder, hvis man sætter en engelsk

talesyntese til at læse dansk.

      4. Hvor lang tid har man haft talesyntese?

De første danske talesynteser kom i begyndelsen af 60'erne.

De blev udviklet på Fonetisk Institut ved Københavns

universitet, (se historisk gennemgang som kommer lige om lidt).

Udviklingen af talesyntese, har så kørt lige siden.

      4.1. Historisk gennemgang.

Her kommer der en historisk gennemgang af, hvornår man begyndte

at udvikle dansk talesyntese.

Arbejdet med at udforme en dansk syntetisk tale startede midt i

1960'erne på

Fonetisk Institut ved Københavns Universitet, hvor en mand ved

navn Jørgen Rischel konstruerede den første formantkodede

tekst-til-tale oversætter, som man den gang kaldte talesyntese

for. Jørgen Rischel og Svend-Erik 

Lystlund designede senere en mere forfinet version. 

Omkring 1970 fremstilledes en ny forbedret oversætter, som var

i stand til at generere sammenhængende tale i ganske få

sekunder. 

Næste skridt i forskningen blev taget med etableringen af et

samarbejde mellem 

Fonetisk Institut og Teleteknisk Forskningslaboratorium under

TeleDanmark. Målet var i første omgang at præstere en syntetisk

gengivelse af tallene fra 0 - 99, 

og hertil brugte man den svenske analogsynthisizer OVE III.

Talekvaliteten blev ganske rimelig. 

I starten af 1980 blev det besluttet, at Fonetisk Institut og

Teleteknisk Forskningslaboratorium skulle konstruere et

regelbaseret tekst-til-tale system til dansk. For at kunne

konstruere et sådant regelbaseret system, måtte man løse

problemet med at fremstille et system, som automatisk kunne

konvertere ethvert ortografisk input til en fonetisk

transskription, (konvertering af tegn fra et styresystem til et

andet). Samtidig med overvejelser angående dette arbejde fik

man ideen til at bygge en ny syntetisk tale baseret 

på en digital signalproces. 

Dette arbejde affødte en række overvejelser over, hvilke

forudsætninger der skulle lægges til grund for den egentlige

tekst-til-tale omsætning.

I midten af 1996, var det så, at regeringen besluttede at der

skulle nedsættes en arbejdsgruppe, der skulle udvikle en ny

dansk talesyntese. Det blev som før nævnt universiteterne i

København og Aalborg i samarbejde med TeleDanmark der skulle

stå for denne opgave. Et norsk firma ved navn NST er ved at

udvikle en dansk talesyntese der er baseret på en helt 4.

teknik at lave talesyntese på. Denne talesyntese er klar om få

år.

I det følgende vil nogle helt overordenede overvejelser og

principper for tekst-til-tale konvertering ganske kort blive

skitseret. 

En vigtig forudsætning for, at der kan finde en tekst-til-tale

omsætning sted, 

er, at der foretages en analyse af hele processen, som i det

følgende vil blive omtalt i fire hovedpunkter: 

Input-delen skal sørge for, at teksten ligger i en form, som er

maskinlæsbar. At den er maskinlæsbar vil sige, at teksten

ligger i et bestemt tekst-format.

Omsætningen til en ASCII streng har hidtil været den gældende

form, som computere har kunnet og fortsat kan håndtere. ASCII

er en kode for, hvordan teksten er opbygget rent elektronisk.

Når man gemmer en fil i TXT format, gemmer man den i ASCII.

Men med overgangen fra en dos-baseret brugergrænseflade til en

grafisk (Windows), er der rejst et nyt problem, idet

skærmopbygningen her er anderledes, da den bygger på pixels. En

pixels er den grafiske måde, hvorpå et WINDOWS viser et

billede. Pixels består af små firkanter, som er så små, at det

menneskelig øje ikke kan se de enkelte firkanter, men ser dem

i stedet som et helt billede.

Derfor må skærmafkodningen foregå efter andre principper. Dette

omtales senere. 

Den sproglige analyse af inputtet kan være mere eller mindre

avanceret. I sin enkle form kan den bestå i at omsætte

forkortelser til hele ord, og på et mere avanceret

analyseniveau kan indgå markeringer af grammatiske kategorier

mv. 

Analyseniveauet har en væsentlig indvirkning på den

syntetiske tales kvalitet, og lighed med det talte sprog.

Indenfor de sidste par år, er der kommet mange gode

talesynteser både på dansk og engelsk. Man er nemlig gået over

til en teknik der kaldes for difon teknikken. Der findes også

en teknik der giver begrænsninger i udtalen af ord, men som der

pt. er den bedste. Denne teknik kaldes for digital tale.

      4.2. Hvorfor begyndte man at lave talesyntese?

Ja, det kan man nok finde mange forklaringer på. En af dem er,

at it-teknologien har udbredt sig meget kraftigt indenfor de

sidste 40 år. En anden kan være, at en gruppe mennesker

besluttede sig for at computeren skulle kunne snakke. Det er

faktisk meget svært at svare på.

Udviklingen af den danske talesyntese er kommet

noget videre i de sidste par år.

Det skyldes bl.a. regeringen, som der før nævnt i denne opgave

har bidraget stort hvad angår økonomisk støtte til udviklingen

af den danske talesyntese.

      4.3. Hvor meget koster det at udvikle talesyntese?

Det er meget svært at sige, hvor mange penge der er brugt på at

udvikle talesyntese. Men der er brugt rigtig mange penge.

Teledanmark har siden 1980 brugt cirka 50 mio kr., på udvikling

af talesyntese.

Det er også svært at svare på, hvor mange mennesker der

arbejder med talesyntese. Det firma, som forhandler den nye

danske talesyntese Carsten, har cirka 4 ansatte.

Da det er Teledanmark der har lavet Carsten, er det svært at

sige, hvor mange mennesker der har arbejdet på at udvikle ham.

      5. De fysiske forskelle.

Man kan få 3 typer talesyntese der er fysisk forskellige.

Den første talesyntese er en, der fysisk består af en ekstern

boks, som man forbinder til computerens serielport. Denne

løsning bruger man ikke så meget i dag, da det jo fysisk fylder

meget at have en sådan boks stående.

Den næste fysiske løsning er et såkaldt indstikskort som man

sætter i computeren. Denne løsning bruges heller ikke så meget

i dag.

Den sidste løsning (den mist brugte), er talesyntese som

software. Denne løsning består af et program som man lægger ind

på computeren. Dette program benytter computerens egen CPU og

lydkort.

      5.1. De tekniske forskelle.

Som før nævnt, er der 3 tekniske forskelle på talesynteser. De

bliver beskrevet her.

Den første talesyntese, er formantbaseret. At den er

formantbaseret vil sige, at den er rent mekanisk opbygget. Den

formantbaseret talesyntese lyder derfor naturligt nok meget

maskinagtig. Den formantbaseret talesyntese fungere ved, at den

tager overgangen fra en lyd til den anden f.eks. fra u til s,

og sætter sammen. Talesyntesen sætter de enkelte dele sammen

ved, at lave nogle meget komplicerede matematiske beregninger

for, hvordan et ord skal udtales, og hvor den skal lægge de

rigtige trykstavelser. Den formantbaseret talesyntese bruger

simpelthen støj eller impulser og sætter sammen til lyde der så

giver de rigtige ord. Støjen og impulserne skal sammenlignes

ved et menneskes stemme.

Den formantbaseret talesyntese er altså ren programmering. Det

er lige meget, hvilket programmeringssprog den er programmeret

i. Men det mest brugte, er C eller CC + +.

Det at den lyder maskinagtig betyder også, at den har svært ved

at lægge tryk på de rigtige stavelser i et ord, end hvis den

var opbygget på en af de andre måder.

      5.1.1. Hvordan virker formantbaseret talesyntese?

For at forklare, hvordan den formantbaseret talesyntese virker,

må jeg komme med et eksempel på et ord. Den formantbaseret

talesyntese skal udtale ordet ged.

Når den skal det, gør den følgende:

1. Talesyntesen for først sendt det pågældende ord, i det her

tilfælde ordet ged fra et skærmlæser program f.eks. JAWS.

2. Derefter laver talesyntesen en såkaldt tekstanalyse af, den

tekst den får fra skærmlæser programmet, således at den ved

hvordan ordet skal udtales.

3. Talesyntesen genererer nu støj eller impulser til det

pågældende ord.

4. Derefter sendes ordet ud til lydkortet i computeren.

      Udtalen.

Talen analyserer som sagt den tekst den for fra skærmlæser

programmet, således at det kan udtales korrekt. Den

formantbaseret talesyntese udtaler ordet ved at sige lyden af

hvert enkelt bogstav.

For at den formantbaseret talesyntese skal sige ordet ged

korrekt gør den følgende efter tekstanalysen:

1. Talen finder lyden af ordet g.

2. Talen finder lyden af ordet e.

3. Talen finder lyden af ordet d.

4. Talen sætter alle 3 lyde sammen, og sender så støj eller

impulser ud til lydkortet, så den får ordet ged.

Det er faktisk meget besværligt at forklare dette på skrift,

men det betyder altså, at den formantbaseret talesyntese tager

lyden af hvert enkelt bogstav og derefter sammensætter lydene

til et helt ord, ud fra nogle komplicerede matematiske

beregninger. 

Den formantbaseret talesyntese er som før nævnt i stand til at

udtale forkert stavede ord. Den tager jo lyden af hvert enkelt

bogstav, og beregner hvordan det skal udtales.

For mennesker der til daglig ikke arbejder med talesyntese kan

den formantbaseret talesyntese godt være meget svær at forstå.

Det skyldes bl.a., at den jo er mekanisk opbygget, og derfor

mumler lidt i forhold til et menneske. Men efterhånden som man

lærer den at kende, forstår man den bedre. Det betyder, at jo

bedre man lærer den at kende, ja jo hurtigere kan man sætte den

til at læse. Derved kan man få læst ting op meget hurtigere en

hvis det blev læst op af en almindelig stemme.

      5.1.2. Difon baseret talesyntese.

Difon teknikken er måde nummer 2 at lave talesyntese på. Denne

metode har været brugt i cirka 5 år, den lyder noget bedre end

den formantbaseret talesyntese gør. Det er fordi, at den er

opbygget af såkaldte difoner, baseret på rigtig menneske

stemme. En difon er den måde, hvorpå et ord er opbygget. Den

difon baseret talesyntese er det mest brugte, indenfor

virksomheder som har kunder som til daglig ikke arbejder med

talesyntese.

Af virksomheder kan f.eks. nævnes TeleDanmark (nu TDC). De har

bl.a. en adresseoplysning, der er baseret på talesyntese. Det

nyeste indenfor TDC er, at man nu kan få læst SMS'er

(tekstbeskeder fra mobiltelefonen), op med tale. Det betyder,

at selvom man f.eks. er blind, kan man nu godt få en SMS, bare

den bliver læst op med tale.

Den difon baseret talesyntese fylder fysisk meget mere på

harddisken end den formantbaseret talesyntese gør. Det er som

den opmærksomme læser nok har fundet ud af fordi, at den difon

baseret talesyntese indeholder en database. Og det fylder

meget. Der er set eksempler på, at en bestemt difon baseret

talesyntese fylder op imod 100 mb (mega byte).

      5.1.2.1. Hvordan virker den difon baseret talesyntese?

I forhold til den formantbaseret talesyntese, er den difon

baseret talesyntese bygget op på en helt anden måde.

Den difon baseret talesyntese er nemlig baseret på små lyddele,

som er klippet ud af naturlig tale.

Det er de små lyddele, der kaldes for difoner. En difon kan

f.eks. være et ord som ikke findes, men som er nemme at udtale.

F.eks. dadida, dadidu, dadide eller dadido. Når man har indlæst

alle disse mærkelige sætninger, splitter man lydfilen op,

således at man har hvert enkelt ord for sig. Så lægger man alle

ordene ind i en difondatabase, som talesyntesen skal bruge for

at sige ordet.

For overhovedet at kunne lave en difon baseret talesyntese,

skal man som sagt først have et rigtigt menneske til at læse

små lyddele ind.

Det kan f.eks. være bogstaver, tal, små trykstavelser osv.

For det menneske der skal indlæse alle disse ord og stavelser

kan det godt være hårdt. Personen må ikke blive forkølet,

personen må ikke blive syg, eller på anden måde få

forstyrrelser på stemmen. Det tager derfor lang tid at indlæse

f.eks. 100000 danske ord og trykstavelser ind.

Når man så har gjort det, skal man så til at programmere, og få

talen til at sætte ordene rigtigt sammen. Det tager også lang

tid, for man skal sætte en masse regler op for, hvordan og

hvornår et ord skal udtales korrekt. Noget af det, der er meget

besværligt, især ved dansk talesyntese er, at på dansk kan ord

der staves ens godt betyde flere ting, og skal udtales på flere

forskellig måder, alt efter i hvilken en sammenhæng ordet

kommer i. F.eks. har den difon baseret talesyntese svært ved at

udtale ordet filer. Den siger fileer. Så må man lave nogle

regler der gør, at talesyntesen i stedet siger fi lar, sådan at

trykket lægges rigtigt.

Det at den difon baseret talesyntese er lavet på basis af en

menneskelig stemme betyder, at den person der indlæser de små

lyddele skal kunne perfekt dansk. Havde man resurserne til det,

kunne man lave en talesyntese for hver landsdel af Danmark, der

taler med den pågældende dialekt i den enkelte landsdel. Men

for det første ville det være for dyrt, og for det andet ville

være for besværligt at skulle købe forskellige udgaver af en

talesyntese alt efter hvor hænde i landet man skulle bruge

talesyntesen.

Den difon baseret talesyntese gør næsten det samme, som den

formantbaseret talesyntese gør, når den skal finde ud af,

hvordan et ord skal udtales. Det der er forskellen er, at lige

før den difon baseret talesyntese skal til at sende ordet ud

til lydkortet i computeren, slår den op i sin difondatabase og

finder ud af hvordan ordet skal udtales. Den formantbaseret

talesyntese sendte jo støj eller impulser ud til lydkortet.

Man skulle tro, at den difon baseret talesyntese også kan

udtale alle former for ord, også selvom de skulle være stavet

forkert, det kan den også. Men der er nogle få undtagelser.

Skulle den difon baseret talesyntese komme ud for en sådan

undtagelse, må den stave ordet.

F.eks. Den difon baseret talesyntese skal sige ordet hnud.

Dette ord er så svært at sige, så det ikke kan skrives på

skrift. Talesyntesen kan heller ikke sige netop dette ord.

Derfor må den stave ordet, således at den siger h n u d.

      5.1.3. Den digitale talesyntese.

Den digitale talesyntese, er den talesyntese der er bedst at

forstå. Den kan alle forstå, for den digitale talesyntese er

bygget på ren menneske stemme. Her har man lagt ord eller

sætninger ind på forhånd. Lytter man godt efter, kan man på

nogle telefonservices høre, at den person der har indtalt

sætningerne trækker vejret imellem hver sætning. Når man bruger

den digitale talesyntese, lægger man måske ordet en og ordet

hundrede ind. Har man så 150 kr. på sin taletidskonto, vil den

digitale talesyntese sige: Du har en hundrede og halvtreds kr.

Digital tale bruges bl.a. også når man f.eks. ringer op til sin

telefonbank og tjekker sin saldo, i computerspil og meget meget

andet. I computerspil bruger man ikke talesyntese, på grund af,

at talesyntesen endnu er svær at forstå for almindelige

mennesker, og fordi det lyder bedre med en menneskelig stemme.

Den digitale talesyntese fylder også meget, for her skal hver

enkelt sætning jo ligge i en lydfil.

      5.2. Navne til talesynteserne.

For bedre at kunne holde styr på, hvilke talesynteser der er

hvad har man givet talesynteserne navne. Den nye danske

talesyntese (som bl.a. bruges af Teledanmark), hedder Carsten

indenfor talesyntese området. Går man ind på Teledanmarks

hjemmeside, kan man se den under navnet TaleRobert. Carsten er

difon baseret, den produceres af Teledanmark, men forhandles af

firmaet Speech-Ware.

Den hidtil mest brugte difon baseret danske talesyntese, hedder

Poul. og produceres af det svenske firma TELIA PROMOTOR.

Lytter man til både Poul og Carsten kan man faktisk godt høre,

at det er mennesker med 2 forskellige dialekter der har indtalt

difonerne.

En sprogforsker har udtalt, at han har kunne hører, hvor de

mennesker der har indtalt henholdsvis Pouls og Carstens difoner

kommer fra i landet.

Pouls difondatabase er indtalt af en talepædagog i Nordjylland,

mens Carstens difon database er indtalt af en fra Roskilde.

      6. Hvor langt er man egentlig kommet med at udvikle

talesyntese?

På nuværende tidspunkt, er det den difon baseret talesyntese

der r den mest brugte talesyntese. Men man arbejder hele tiden

med at finde på nye teknikker til at lave talesyntese på. Man

arbejder bl.a. på, på en teknik, hvor man går meget op i,

hvordan at læberne og kæberne i et menneskes mund bevæger sig.

Denne teknik vil komme rigtig frem og nogle få år.

Der er mange mennesker der er beskæftiget med at udvikle

talesyntese. De mennesker hører til på universiteterne i

København og Aalborg. Disse universiteter er valgt af

regeringen, der i midten af 1996, startede et projekt for netop

udvikling af talesyntese.

Projektet skulle fremme udviklingen indenfor dansk talesyntese.

Det er det projekt, der bl.a. har medført den nye danske

talesyntese.

      6.1. Hvornår kommer der en talesyntese der taler helt

perfekt

dansk?

Ja, det vare faktisk ikke så længe. Et norsk firma NST (Nordisk

Sprog Teknologi), er ved at udvikle en dansk talesyntese der

snakker helt perfekt dansk. Firmaet har i øvrigt en blind mand

som direktør.

      7. Uddannelse.

Der er ikke nogen uddannelse der hedder "Talesyntese udvikler).

For at kunne udvikle talesyntese kræver det, at man tager en

masse programmøruddannelser, men jeg har desværre ikke kunne

finde ud af hvilke. Jeg gætter på, at man nok skal tage en

uddannelse i at programmerer JAVA, C, CC + +, eller et helt

andet programmeringssprog.

      8. Konklusion.

Jeg kan efter denne opgave, konstatere, at det at få en

computer til at snakke ikke er så nemt som man tror. Jeg har

lært rigtig meget, og er blevet klogere på, hvad jeg vil efter

end afslutning af FUU, som jeg skal tage efter dette skoleår.

      9. Kilde angivelse.

Jeg har til at producere denne opgave, fået oplysninger fra

firmaet Scandis i Herning. Scandis programmerer programmer til

blinde og svagsynede.

Jeg har også været inde på forskellige hjemmesider og fundet

stof som jeg har læst.

      10. Dagbog.

      Fredag den 14.12.2001.

I dag har jeg surfet rundt på Internettet, og eksperimenteret

lidt med den nye danske talesyntese Carsten. Jeg er også gået i

gang med at skrive min opgave.

      Lørdag den 15.12.2001.

I dag har jeg skrevet videre på min opgave. Jeg har også fundet

lidt mere stof på Internettet.

      Søndag den 16.12.2001.

I dag har jeg bare skrevet videre.

      Mandag den 17.12.2001.

I dag har jeg kontaktet Scandis, og jeg har også talt med en

sprogforsker. Han fortalte mig mange ting.

Jeg har også skrevet videre.

      Tirsdag den 18.12.2001.

I dag har jeg skrevet færdig på min opgave. Jeg har også rettet

den for stavefejl.

      Dato: 18.12.2001.

